open-index/open-wikipedia-markdown huggingface dataset:
Vaidava (stacija)

**Vaidava (Karva)** bija dzelzceļu stacija dzelzceļa līnijā Pļaviņas—Valka, no 1916. gada Gulbene—Valka.

## Vēsture
Dzelzceļa stacija “Korwa” atvērta līdz ar dzelzceļa līnijas Pļaviņa—Valka nodošanu ekspluatācijā 1903. gadā, tā atradās 10 verstis no Apes stacijas un 9 verstis no Alsviķu stacijas.

No 1921. gada 1. janvāra stacija “Korwa” pārdēvēta par staciju “Vaidava”.
 
1924. gadā Vaidavas dzelzceļa stacijā atklāja telefona palīgnodaļu, kura bija savienota ar Alūksnes telefona centrāli.

1935. gadā sakarā ar nelielo pasažieru un preču kustību, tāpat Annas un Alsviķu stacijas, Vaidavas staciju pārveidoja par pieturas punktu, saglabājot tehnisko, rēķinvedības un saimniecisko patstāvību.
 
1942. gadā, stājoties spēkā vāciskiem un latviskiem dzelzceļu stacijas nosaukumiem, “Vaidava” tika nosaukta par “Korwenhof”.

Stacijas ēku iznīcināja Otrā pasaules kara laikā un vairs neatjaunoja, tās vietā dienesta un uzgaidāmās telpas tika ierīkotas normālplatuma vagonā.

1973. gadā, slēdzot līnijas posmu Ape—Alūksne, slēdza arī staciju.

## Dzelzceļnieki
1921. gadā kā stacijas priekšnieks minēts Alfrēds Gusars, kurš sodīts ar atlaišanu no amata 1923. gada 7. maijā.

No 1923. gada 16. augusta līdz 1923. gada 15. novembrim stacijas priekšnieks bija Valdemārs Slenģe.
     
Līdz 1935. gadam, līdz tika pārcelts par stacijas priekšnieku Vecumos, Vaidavas stacijas priekšnieks bija Janis Vaskis.

1935. gadā par ekspluatācijas aģenta vietas izpildītāju Vaidavā iecēla Vitāliju Saulīti.

1940. gadā kā stacijas ekspluatācijas aģents minēts Varaidots Ģībets.

## Atsauces
Ļubova Ulanova

**Ļubova Ulanova** (; 1917—2007) bija padomju pilote un daudzkārtēja pasaules rekordiste, Sociālistiskā Darba Varone (1966).

## Biogrāfija
Dzimusi 1917. gada 27. jūlijā Zolotonošas pilsētā, absolvējusi vakarvidusskolu un strādājusi par grāmatvedi. Pēc skolas pabeigšanas iestājās pilotu skolā Tambovā. Strādāja par pilotu Habarovskā.

Otrā pasaules kara laikā atradās Viļņā bāzētās sanitārās aviācijas sastāvā (1944), Ulanova ar U-2 lidmašīnu aizveda ievainotos aizmugurē un tika apbalvota ar medaļu “Par uzvaru pār Vāciju Lielajā Tēvijas karā 1941—1945”. Pēc kara strādāja Urālu civilās aviācijas pārvaldē Sverdlovskā. Kļuva par pasaulē pirmo sievieti- turbopropelleru lidmašīnas piloti un pirmo padomju sievieti turbopropelleru Il-18 lidmašīnas komandieri ().

Vēlāk kļuva pār Lietuvas civilās aviācijas pārvaldes eskadrilijas komandieri, Sverdlovskas un pēc tam Urālu civilās aviācijas pārvalžu daļas komandiera vietnieci. 1960. gada 27. aprīlī Ulanova bija inspektore lidmašīnas Il-18 avārijas laikā. Pateicoties Ulanovas neatlaidībai, tika identificēts patiesais katastrofas cēlonis — konstrukcijas trūkums, kas saistīts ar aizplakšņu leņķiem — un tika veiktas atbilstošas ​​izmaiņas šāda veida gaisa kuģu lidojumu rokasgrāmatā.

Pateicoties Ulanovai, vairāk nekā simts pilotu kļuva par augsti kvalificētiem pilotiem un lidmašīnas apkalpes komandieriem.

Kopš 1962. gada dzīvoja Rīgā, kur strādāja par pilotu instruktori Latvijas Civilās aviācijas pārvaldē, pēc tam par Il-18 un Tu-134 () tipa lidmašīnu eskadrilijas komandieri, izveidoja sieviešu Il-18 lidmašīnas apkalpi. Ulanova uzstādīja vairākus pasaules rekordus, tostarp attāluma rekordu — 1967. gadā oktobrī viņas vadītā apkalpe pirmo reizi padomju aviācijas vēsturē veica nepārtrauktu lidojumu ar lidmašīnu Il-18D pa maršrutu Maskava-Magadana 6270 km attālumā par 10 stundām un 17 minūtēm.

1967. gada 16. oktobrī viņas vadībā tika uzstādīts pasaules lidojuma distances rekords sieviešu apkalpēm pa īsāko līniju starp diviem punktiem uz zemeslodes. No Simferopoles līdz Sahalīnai sieviešu apkalpe 7661 km garu distanci veica 12 stundās 12 minūtēs.

1969. gada 5. jūnijā *[[Il-18]]* viņas vadībā uzstādīja 13 513 metru augstuma rekordu.

1973. gadā Ulanova absolvēja Ļeņingradas Civilās aviācijas akadēmiju.

1976.—1988. gadā strādāja par pilotu instruktori PSRS vienīgajā kompleksajā lidmašīnas KTS-134B simulatorā, kas atradās Latvijas Civilās aviācijas pārvaldes (LCAP) mācību daļas ēkā Rīgas lidostā. Turklāt viņa vadīja nodarbības lidmašīnas ''Tu-134B'' simulatorā ar Frīdriha Candera Jauno lidotāju kluba kursantiem, mācot *Tu-134* lidojuma pamatus un uzraugot lidojumus kluba kursantiem apmācības laikā.

Nomira 2007. gada 7. septembrī Rīgā 90 gadu vecumā un apglabāta Pļavnieku kapos.

## Atsauces

## Apbalvojumi
* Sociālistiskā Darba Varonis (15.08.1966.);
* Ļeņina ordenis (15.08.1966.);
* Sarkanā Karoga ordenis (03.07.1960.);
* Ordenis "Goda Zīme" (, (01.07.1953.);
* medaļas.

## Saites
* Ļubova Ulanova
Židiku katoļu baznīca

{
  "type": "ExternalData",
  "service": "geoshape",
  "ids": "Q7588959"
}

**Židiku Sv. Jāņa Kristītāja baznīca** () ir 19. gadsimta pirmajā pusē uzbūvēts Romas katoļu dievnams, kas atrodas Lietuvas ziemeļrietumos, Mažeiķu rajona pašvaldības Židiku miestā. Baznīcas ansamblis ir reģionālas nozīmes Lietuvas valsts kultūras piemineklis (unikālais kods — 28054).

1614. gadā Židiki tika piešķirti Kražu jezuītu kolēģijai un šeit tika ierīkota jezuītu misija. Ap 1636. gadu šeit tika uzbūvēta koka kapela, kas bija Sedas, vēlāk Piķeļu filiāle. 1688. gadā tika uzbūvēta baznīca. No 1819. līdz 1821. gadam tika uzbūvēta pašreizējā baznīca. 1830. gadā barons Ostenzakens baznīcai dāvināja ērģeles. 1842. gadā pie baznīcas uzbūvēja jaunu torni. 1853. gadā tika nodibināta atsevišķa Židiku draudze. 1900. gadā pie baznīcas tika uzcelta mācītājmuiža, kurā no no 1915. gada līdz savai nāvei 1930. gadā dzīvoja rakstniece Šatrijas Ragana (*Šatrijos Ragana*, 1877—1930).


Zidiku_baznycia._Sventorius,_2006-09-09.jpg
Zidiku_baznycia._Vidus,_2006-09-09.jpg
Organs_in_Zidikai_church.jpg


## Ārējās saites
* Ieraksts Lietuvas kultūras vērtību reģistrā
Spensere (filma)

**"Spensere"** () ir 2021. gada vēsturiskā drāmas filma, kuras režisors ir Pablo Larrains. Filmā galvenās lomas atveido Kristena Stjuarta, Timotijs Spols, Džeks Fartings, Šons Heriss un Sallija Hokinsa.

Filma stāsta par princeses Diānas eksistenciālo krīzi 1991. gada Ziemassvētkos, kad viņa apsver pamest princi Čārlzu.

Filmas "Spensere" pirmizrāde notika  78. Venēcijas kinofestivālā. Latvijā filmas pirmizrāde notika . Filma nopelnīja 25,2 miljonus ASV dolāru pie 18 miljonu dolāru budžeta, kā arī saņēma galvenokārt pozitīvas kritiķu atsauksmes, īpaši slavējot Stjuartas aktierspēli. Par Diānas lomu Stjuartu nominēja 94. Kinoakadēmijas balvai kategorijā "Labākā aktrise galvenajā lomā" un 79. Zelta globusa balvai kategorijā "Labākā aktrise drāmas filmā". Tīmekļa vietnē *[[Rotten Tomatoes]]* filmai ir 83% vērtējums.

## Atsauces

## Ārējās saites
Ādams Ranelss

**Ādams Ranelss** (; dzimis  Kalgari) ir kanādiešu biatlonists.

## Karjera
Pirmās starptautiskās sacensības Ranelsa karjerā bija 2016. gada Pasaules čempionāts jauniešiem, kur ieņēma 17. vietu individuālajā distancē, 21. vietu sprintā un 19. vietu iedzīšanā, startēja arī stafetē, kur bija 5. vietā. 2016.—2017. gada sezonā sāka startēt IBU kausā junioriem. 2018. gada decembrī debitēja IBU kausā pieaugušajiem. 2019. gadā piedalījās Eiropas atklātajā čempionātā Raubičos. 2020. gada februārī Martelā pirmo reizi iekļuva desmitniekā IBU kausa sacencībās. Viņš tika iekļauts Kanādas izlases sastāvā dalībai 2020. gada Pasaules čempionātā Antholcā. Savā debijas pasaules čempionātā sprintā ierindojās 81. vietā, startēja arī stafetē, kur Kanāda ieņēma 14. vietu.

2020.—2021. gada sezonā jau regulāri startēja Pasaules kausā. 2021. gada Pasaules čempionātā Pokļukā labāko rezultātu sasniedza 20 km individuālajā distancē, ieņemot 38. vietu, kas deva arī pirmos punktus Pasaules kausa ieskaitē. Startēja  Pekinā un trīs reizes iekļuva labāko 40 vidū, labāko rezultātu sasniedza iedzīšanā, ieņemot 30. vietu. Pārstāvēja Kanādu arī stafetē, kur komanda finišēja 6. vietā, sasniedzot visu laiku labāko rezultātu stafetēs olimpiskajās spēlēs.

2023. gada janvārī Antholcā sasniedza savu labāko rezultātu Pasaules kausa posmos, sprintā izcīnot 13. vietu. 2024. gada Pasaules čempionātā Nove Mesto labāko individuālo rezultātu sasniedza sprintā, kur ieņēma 17. vietu, pirmo reizi kvalificējās masu startam.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
The Day of the Locust

***The Day of the Locust*** ir 1975. gada ASV satīriska vēsturiska drāmas filma, kuras režisors ir Džons Šlesindžers. Filmā galvenās lomas atveido Donalds Saterlends, Kārena Bleka, Viljams Atertons, Bērdžess Meredits, Ričards Daisarts, Džons Hillermans un Džeraldīna Peidža. Filma ir balstīta uz Natenjela Vesta 1939. gada romānu ar tādu pašu nosaukumu.

Filmas darbība norisinās Holivudā, pirms Otrā pasaules kara, un stāsta par filmu gleznotāju, kurš vēlas kļūt par mākslas režisoru Todu Heketu (Atertons) kinoindustrijas pasaulē. Viņš iemīlas arī savā kaimiņienē un aktrisē Fejā Grīnerē (Bleka), kura dod priekšroku dzīvai ar grāmatvedi Homēru Simpsonu (Saterlends).

Filmas *The Day of the Locust* pirmizrāde notika  un to izplatīja *[[Paramount Pictures]]*. Filma tika izrādīta arī 1975. gada Kannu kinofestivālā. Filma saņēma pozitīvas kritiķu atsauksmes, slavējot kritisko Holivudas un kino industrijas atveidojumu. Filmu nominēja Amerikas Kinoakadēmijas balvai kategorijā "Labākais aktieris otrā plāna lomā" (Meredits) un "Labākais operatora darbs". Tīmekļa vietnē *[[Rotten Tomatoes]]* filmai ir 63% vērtējums.

## Atsauces

## Ārējās saites
Nariņciema baptistu baznīca

**Nariņciema baptistu baznīca** ir Latvijas Baptistu draudžu savienībā ietilpstošās Nariņciema baptistu draudzes baznīca Talsu novada Laucienes pagasta Pļavās. Draudze dibināta 1928. gadā.

## Ārējās saites

* Nariņciema baptistu draudze
Zvins

**Zvins** () ir plūdmaiņās applūstošs Ziemeļjūras līcis un aizsargājama dabas teritorija uz Beļģijas un Nīderlandes robežas. 1986. gadā tika iekļauts Rāmsaras konvencijas vietu sarakstā.

Līcis radās 1134. gada vētrā, kad ūdens izlauza piekrastes kāpas un izveidoja kanālu, kas savienojās ar Šeldas upi. Viduslaikos tas bija galvenais kuģošanas kanāls uz Briges ostu. Sākot no 13. gadsimta tas pamazām aizsērēja un ap 1500. gadu vairs nebija izmantojams. Simtgadu kara laikā pie Zvina 1340. gada 24. jūnijā notika Sleisas kauja, kurā angļu flote sakāva frančus, nodrošinot kontroli jūrā.

1954. gadā līcis tika iekļauts aizsargājamo teritoriju sarakstā. Tā ir populāra vieta putnu vērotājiem, sastopamas limoniju (*Limonium*) audzes.

## Ārējās saites
Hermanis Marģers Majevskis

**Hermanis Marģers Majevskis** (īstajā vārdā **Marģers Kukainis**, dzimis 1951. gada 25. aprīlī Rīgā, miris 2001. gada 6. oktobrī Rīgā, apglabāts Rīgas Otrajos Meža kapos) bija latviešu dzejnieks.

## Biogrāfija
H. M. Majevskis beidzis Rīgas 2. vidusskolu (1969). Studējis A. Lunačarska Valsts teātra mākslas institūtā Maskavā (1971—1977).
1969—1972 strādājis Rīgas televīzijas studijā, 1972—1973 — Raiņa Literatūras un mākslas vēstures muzejā, 1974—1975 — Latvijas Radio Literatūras raidījumu redaktors. Atdzejojis no angļu, čehu, moldāvu, poļu valodas. Periodikā publicējis esejas, apceres un recenzijas par lietuviešu, poļu un latviešu literatūru. Latvijas Rakstnieku savienības biedrs (1982). Pirmā Majevska dzīvesbiedre bija lietuviešu dzejniece Judīte Vaičūnaite.

Par H. M. Majevski un Māri Salēju veidots TV seriāla "Literatūre" 2024. gada sezonas raidījums.

## Bibliogrāfija

### Dzeja
* *Atvadīšanās no upes*. Rīga: Liesma, 1979.
* *Vienatnes piedzimšana*. Rīga: Liesma, 1990.
* *Tumsā dunēdams ledus*. Rīga: Elpa, 2001.
* *Pretstraumes čuksti* [dzejas izlase latviešu un lietuviešu valodā]. Atdz. Vlads Brazjūns, Judīte Vaičūnaite, Vaidots Daunis, Almis Grībausks un Antans Jonīns. Hieronimus, 2022.

### Atdzeja
* Vilems Zāvada. *Sauc atbalss septiņkārt* [no čehu valodas, kopā ar Olgu Lisovsku, arī sastādītājs un priekšvārda autors]. Rīga: Liesma, 1980.
* *Ausmā dzimusī sirds*: lietuviešu jauno dzejnieku izlase [arī sastādītājs un ievada autors]. Rīga: Liesma, 1984.
* Judīte Vaičūnaite. *Zemei pieskaroties* [no lietuviešu valodas, arī priekšvārda autors]. Rīga: Tapals, 2002.
* Viljams Batlers Jeitss. *Baltie putni* [līdzautors]. Rīga: Neputns, 2015.

## Atsauces
Vjetnamas cūka

thumb|Vjetnamas cūka
**Vjetnamas cūka** ir mājas cūku šķirne. Izcelsmes reģions — Dienvidaustrumāzija.
thumb|Vjetnamas cūkas pieaugušais kuilis
Vjetnamas cūkas Austrumeiropā un Kanādā pirmo reizi tika ievestas 1985. gadā no Vjetnamas. Pašlaik turpinās aktīvs darbs pie šīs šķirnes uzlabošanas, lai palielinātu lielumu un muskuļu masas procentuālo daudzumu. Visaktīvākais selekcijas darbs notiek Kanādā, Ungārijā un Ukrainā.

Pateicoties to socializēšanās spējām, labam temperamentam un salīdzinoši nelielajam izmēram, pēdējos gados kuplās cūkas ir izplatījušās visā pasaulē kā pavadoņi.

## Šķirnes iezīmes
Vjetnamas cūkām ir raksturīgs augsts dzimumgatavības līmenis — cūkas sasniedz dzimumgatavību 4 mēnešu vecumā, bet kuiļi — 6 mēnešu vecumā. Viņiem ir augsta imunitāte. Vjetnamas cūku sivēnmātēm raksturīga līdzsvarota psihe (nav problēmu, rūpējoties par mazuļiem), augsta piena produktivitāte, labi attīstīti mātes instinkti un īpaša tīrība.

Šķirnei raksturīgs melns krāsojums, melns ar nelieliem baltiem plankumiem uz galvas un pie nagiem.

Šī šķirne ir labi pielāgojusies gan Dienvidaustrumu Āzijas mitrajam un karstajam klimatam, gan arī diezgan bargajām ziemām Centrāleiropā un Kanādā.

## Atsauces

## Ārējās saites
Gruzija Eirovīzijas dziesmu konkursā

**[[Gruzija]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 17 reizes, no kurām finālos ir piedalījusies 8 reizes, debitējot 2007. gada konkursā. Gruzija konkursā nav ne reizi uzvarējusi. Augstākais rezultāts bijis 9. vietaː 2010. un 2011. gada konkursā.

## Gruzijas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*
:  *Dalība atsaukta*

## Galerija

## Piezīmes

## Ārējās saites
* Gruzijas profils Eurovision.tv lapā
* Gruzijas pārstāvju un rezultātu uzskaitījums – ''EUROVISIONWORLD.COM''
Krievijas Impērijas Ministru padome

**Krievijas Impērijas Ministru padome** bija augstākā izpildinstitūcija Krievijas Impērijas valdībā no 19. gadsimta līdz 1917. gada Februāra revolūcijai. Šī institūcija vadīja izpildvaras darbību, pārvaldīja valsts lietas un nodrošināja koordināciju starp dažādām ministrijām un departamentiem.

Ministru padome regulāri piedalījās sanāksmēs, lai apspriestu svarīgus valsts pārvaldes jautājumus un izstrādātu likumdošanas iniciatīvas. Tās kompetencē bija lēmumu pieņemšana par iekšpolitiku un ārpolitiku, finanšu un nodokļu likumdošanu, aizsardzības un drošības jautājumiem un citiem svarīgiem valsts pārvaldes aspektiem.

Pēc Februāra revolūcijas un Nikolaja II abdikācijas Ministru padome tika atlaista, un vara tika nodota Pagaidu valdībai, bet pēc tam boļševiku vadītajai Tautas komisāru padomei. Laika posmu no 1917. līdz 1918. gadam raksturoja pāreja uz jaunu politisko sistēmu un jaunu valsts varas struktūru veidošana.

Pēdējais Ministru padomes priekšsēdētājs bija kņazs Nikolajs Goļicins.

## Ārējās saites
Vinnicas slaktiņš

thumb|Vinnicas iedzīvotāji meklē radiniekus starp ekshumētajiem represēto līķiem
**Vinnicas slaktiņš** bija masu represijas Vinnicas apgabalā, ko NKVD īstenoja 1937.–1938. gadā un kas bija daļa no Lielā terora.

Šo noziegumu izpēte sākās Vinnicas vācu okupācijas laikā. Pēc vietējās kopienas lūguma un ar vācu administrācijas sankciju 1943. gada maijā sākās organizēta kapu izpēte. Izmeklēšanas laikā atklāja 91 masu kapu un ekshumēja 9439 līķus. Vietējie iedzīvotāji identificēja 468 mirušos radiniekus. Šo informāciju, fotogrāfijas un izmeklēšanas rezultātus izmantoja Trešā reiha propaganda, lai kara laikā diskreditētu padomju valdību. Ukrainā pirmās patiesas publikācijas par traģēdiju parādījās tikai 1988. gadā. Saskaņā ar mūsdienu pētījumiem tiek uzskatīts, ka kopējais represēto skaits šajā laikā Vinnicā un reģionā ir aptuveni 20 000 cilvēku.

## Ārējās saites
Visaju valodas

**Visaju valodas** ir viena no lielākajām austronēziešu valodu saimes malajiešu-polinēziešu valodu apakšgrupām. Tajā iekļautas 27 valodas ar vairāk kā 47 miljoniem runātāju. Izplatītas Filipīnu centrālajā un dienvidu daļā Visaju salās, Mindanao un Sulu arhipelāgā, kā arī Kalimantānas ziemeļaustrumos Malaizijā. Lielākās no grupas valodām ir sebuāņu valoda (20 miljoni), ilongu valoda (9 miljoni), varaju valoda (3,6 miljoni) un tausūgu valoda (1,2 miljoni). Sebuāņu valoda faktiski ir visas Filipīnu dienviddaļas *[[lingua franca]]*, ko kā dzimto valodu prot ap 20 miljoniem cilvēku, bet saziņā lieto ap 30 miljoniem cilvēku.

## Klasifikācija
Visaju valodu grupa dalās četrās apakšgrupās, sebuāņu un bantoanonu valodas klasificētas kā patstāvīgi dialektu kopumi, bet atu valoda iekļauta kā neklasificēta visaju grupas valoda. Vispārpieņemtā klasifikācijas versija:

*Malajiešu-polinēziešu valodas
**Filipīniešu valodas
***Lielo Centrālo Filipīnu valodas
****Centrālo Filipīnu valodas
*******Visaju valodas**
******Bantoanonu valoda (75 000)
******Sebuāņu valoda (28 900 000)
******Centrālo Visaju valodas
*******Perifērās Centrālo Visaju valodas
********Bantajanonu valoda (72 000)
********Kapisnonu-Ilongu-Kavajanas valodas
*********Kapisnonu valoda (710 000)
*********Ilongu valoda (9 100 000)
********Masbateņu-Sorsogonu valodas
*********Masbateņu valoda (680 000)
*********Ziemeļsorsogonu valoda (85 000)
********Porohanonu valoda (23 000)
*******Romblomanonu valoda (94 000)
*******Varaju valodas
********Samaras varaju
*********Bajbajanonu valoda (10 000)
*********Kabalianonu valoda (14 000)
*********Varaju valoda (3 600 000)
********Dienvidsorsogonu valoda (185 000)
******Negrosiešu valodas
*******Karolanu valoda (ziemeļbinukidnonu, 15 000)
*******Magahatu valoda (dienvidbinukidnonu, 7600)
******Dienvidvisaju valodas
*******Butuanas-tausugu valodas
********Butuanonu valoda (72 000)
********Tausūgu valoda (1 200 000)
*******Surigaviešu valodas
********Surigaviešu valoda (400 000)
********Tandagiešu valoda (100 000)
******Atu valoda (3—4)
******Rietumvisaju valodas
*******Aklanu valoda (560 000)
*******Onhanu valoda (inonhanu, 86 000)
*******Kinaraju valodas
********Karaju valoda (kinaraju, 600 000)
********Sulodu valoda (14 000)
*******Kujanu valodas
********Kujonu valoda (190 000)
********Datagnonu-Santateresas-Semiraras valodas
*********Kalujanunu valoda (30 000)
*********Ratagnonu valoda (310)

## Atsauces

## Ārējās saites
Viktors Brants

**Viktors Jūnass Brants** (; dzimis  Kārlstadē) ir zviedru biatlonists, 2024. gada pasaules čempions stafetē,  bronzas medaļnieks stafetē.

Viņa vecākais brālis Oskars arī ir biatlonists.

## Karjera
Jauniešu un junioru sacensībās startēja bez īpašiem panākumiem. 2021. gada novembrī Idrē debitēja IBU kausā ar 17. vietu sprintā. Nākamajā sprintā, kas risinājās turpat Idrē, ieņēma jau 7. vietu. Tā paša gada 19. decembrī IBU kausa posmā Obertilliahā kopā ar Elisabeti Hēgbergu izcīnīja otro vietu 1+1 jauktajā stafetē. Piedalījās 2022. gada Eiropas čempionātā, 20 km individuālajā distancē ieņēma 21. vietu, bet sprintā startēja neveiksmīgi un palika 93. vietā. Arī 2022.—2023. gada sezonā startēja IBU kausā, sezonas labāko rezultātu sasniedza Ridnaunā, ieņemot septīto vietu masu startā ar 60 dalībniekiem.  Estešundā debitēja Pasaules kausa sacensībās un ieņēma 47. vietu 20 km individuālajā distancē.

Piedalījās 2023.—2024. gada sezonas pirmajās Pasaules kausa sacensībās Estešundā, bet uzreiz pēc tam sezonu turpināja IBU kausā, kur 2023. gada decembrī trīs reizes iekļuva desmitniekā. 2024. gada sākumā atgriezās Pasaules kausā un Antholcas posmā ieguva pirmos punktus, ieņemot 32. vietu saīsinātajā individuālajā distancē. 2024. gada Eiropas čempionātā Slovākijā labāko individuālo rezultātu sasniedza sprintā, ieņemot 11. vietu, bet jauktajā stafetē izcīnīja 4. vietu. Savā debijas Pasaules čempionātā 2024. gadā Nove Mesto ieņēma 24. vietu sprintā un 33. vietu iedzīšanā. Viņš tika iekļauts arī Zviedrijas stafetes komandas sastāvā, lai veiktu pirmo posmu. Kopā ar Jesperu Nelinu, Martinu Ponsiliomu un Sebastianu Sāmuelsonu kļuva par pasaules čempionu, izcīnot Zviedrijai pirmo zelta medaļu vēsturē pasaules čempionāta vīriešu stafetē.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Berģuciems

**Berģuciems** var būt:
* Berģi — ciems Vidzemē, Ropažu novada Garkalnes pagastā,
* Berģi — Rīgas pilsētas apkaime Vidzemes priekšpilsētā.
Uzlecošā zvaigzne (BAFTA kino balva)

**Britu Kino un televīzijas mākslas akadēmijas (BAFTA) uzlecošās zvaigznes balva**, kas pašlaik komerciālu iemeslu dēļ tiek dēvēta par *EE Rising Star Award* un iepriekš bija pazīstama kā *Orange Rising Star Award*, ir balva, kas apliecina jauno talantu sasniegumus aktiermākslas nozarē.

## Laureāti un nominanti

[thumb|upright=.6|alt=|Skotu aktieris [Džeimss Makavojs bija pirmais šīs kategorijas balvas uzvarētājs.]]
[thumb|upright=.6|alt=|Franču aktrise [Eva Grīna bija pirmā sieviete, kas ieguva šo balvu.]]
[thumb|upright=.6|Amerikāņu aktrise [Kristena Stjuarta ieguva balvu 2009. gadā]]
[thumb|upright=.6|Angļu aktieris [Toms Hārdijs balvu ieguva 2010. gadā]]
[thumb|upright=.6|Angļu aktrise [Džūno Templa ieguva balvu 2012. gadā]]
[thumb|upright=.6|Angļu aktieris [Džons Bojega ieguva balvu 2015. gadā]]
[thumb|upright=.6|Angļu aktieris [Toms Holands balvu ieguva 2016. gadā]]
[thumb|upright=.6|alt=|Britu aktieris [Denjels Kaluja bija pirmais uzvarētājs, kurš ieguva gan Uzlecošās zvaigznes balvu, gan balvu kategorijā (Labākais aktieris otrā plāna lomā par filmu *[[Jūda un Melnais Mesija]]*).]]
[thumb|upright=.6|Gajāniešu angļu aktrise [Letītija Raita balvu ieguva 2018. gadā]]
[thumb|upright=.6|alt=|Britu aktrise [Bakija Bakreja 18. gadu vecumā ir jaunākā balvas saņēmēja]]

### 2000. gadi

### 2010. gadi

### 2020. gadi

## Atsauces

## Ārējās saites
* BAFTA oficiālā mājaslapa
Sergejs Buturļins

**Sergejs Buturļins** (; dzimis , miris ) bija krievu ornitologs un medniecības speciālists. No 1898. gada līdz Pirmajam pasaules karam dzīvoja Alūksnē, kur strādāja par miertiesnesi.

Viens no mūsdienu Krievijas ornitoloģijas pamatlicējiem, vairākas reizes devās ekspedīcijās uz Krievijas ziemeļiem un Sibīriju. Aprakstījis vairāk nekā 200 jaunu putnu sugu. Laikā, kad dzīvoja Alūksnē, veidoja Krievijas Impērijas putnu noteicēju. Darbs daļēji gāja bojā Oktobra revolūcijas laikā. Piedalījies medniecības likumu izveidē PSRS.

## Ārējās saites
Severjani

[thumb|Severjani maksā nodevu kņazam [Oļegs (kņazs)|Oļegam (884)]]
**Severjani** (senslāvu: *сѣверы*) bija austrumslāvu cilšu savienība, kas 8.–11. gadsimta sākumā apdzīvoja vēsturisko Severijas zemi (mūsdienu Ukrainas Čerņihivas un Sumu apgabalu, un Krievijas Brjanskas, Kurskas un Belgorodas apgabalu teritoriju).

Severjaņu kā politiskas vienības pastāvēšana ir vērojama no 8. līdz 11. gadsimtam. 9. gadsimtā viņi maksāja nodevas hazāriem. 884. gadā tos pakļāva kņazs Oļegs, un viņi tika iekļauti Kijivas Krievzemes sastāvā. Pēdējo reizi minēti 1024. gadā.

## Ārējās saites
Slāvu pirmvaloda

**Slāvu pirmvaloda** ir pirmvaloda, no kuras cēlušās pārējās slāvu valodas. Šobrīd nav atrasti slāvu pirmvalodas rakstu pieminekļi, līdz ar to šī valoda ir rekonstruēta, pamatojoties uz slāvu un citu indoeiropiešu valodu salīdzinājumu.

Slāvu pirmvaloda, tāpat kā visas valodas, laika gaitā mainījās, un tās formas var rekonstruēt dažādos veidos atkarībā no izvēlētā laika posma.

Sākotnējā savas pastāvēšanas posmā slāvu pirmvaloda bija indoeiropiešu pirmvalodas dialekts. Iespējams, ka slāvu pirmvaloda attīstījās no hipotētiskās baltu-slāvu pirmvalodas ap 6. gadsimtu. Pastāv hipotēze, saskaņā ar kuru protobaltu un protoslāvu valodas piedzīvoja vienotības periodu, un tiek rekonstruēta baltu-slāvu pirmvaloda, kas vēlāk sadalījās slāvu un baltu pirmvalodās.

## Ārējās saites
Pirmvaloda

thumb|Baltu-slāvu valodu evolūcijas koks
**Pirmvaloda** jeb **protovaloda** ir hipotētiska valoda, kas pastāvējusi pirms divu vai vairāku cilmes ziņā radniecīgu valodu rašanās. Pirmvalodas parasti netiek tieši pētītas vai labākajā gadījumā tiek pētītas daļēji, rekonstruētas ar salīdzinošās vēstures metodes palīdzību.

Stingrā nozīmē pirmvaloda ir kādas valodu saimes valodu pēdējais kopīgais priekštecis, kas pastāvēja īsi pirms tā sāka sadalīties . Valodu grupu (piemēram, dialektu kopu), ko neuzskata par atsevišķām valodām (tādu vai citādu iemeslu dēļ), var raksturot arī kā valodu, kas cēlusies no vienas pirmvalodas.

## Ārējās saites
Melleņu ģints

**Mellenes** (*Vaccinium*) ir daudzveidīga ēriku dzimtas ģints, kurā ir klasificētas aptuveni 450 pundurkrūmu un krūmu sugas. Daudziem ģints pārstāvjiem ir ēdami augļi (ogas), tostarp, mellenēm, brūklenēm un dzērvenēm. Melleņu ģints augi visbiežāk aug skābās augsnēs.

## Klasifikācija
Melleņu ģints sugas parasti tiek iedalītas divās apakšģintīs:

* **[[Dzērveņu apakšģints]]** (*Vaccinium subg. Oxycoccus*), kurā ir klasificēti augi ar slaidiem, ložņājošiem, nekoksnainiem stumbriem un ziediem, kuriem pilnziedā ziedlapiņas pilnībā atliecas. Daži botāniķi dzērvenes (*Oxycoccus*) nodala kā atsevišķu ģinti. Apakšģintī ir klasificētas tādas sugas, kā:
** Lielogu dzērvenes (*Vaccinium macrocarpon*)
** Purva dzērvene (*Vaccinium oxycoccos*)
** *Vaccinium microcarpum*
** *Vaccinium erythrocarpum*
** *Vaccinium japonicum*
* **[[Melleņu apakšģints]]** (*Vaccinium subg. Vaccinium*), kurā ir klasificētas visas pārējās ģints sugas. Tām raksturīgs stāvs, koksnains vai daļēji koksnains stublājs un zvaniņu formas ziedi. Apakšģintī ir klasificētas sugas (nepilns saraksts):
** Brūklene (*Vaccinium vitis-idaea*) L.
** Krūmmellene (*Vaccinium corymbosum*) L.
** Meža mellene (*Vaccinium myrtillus*)
** Parastās mellenes (*Vaccinium myrtillus*)
** Zilene (*Vaccinium uliginosum*) L.
** *Vaccinium arboreum*
** *Vaccinium arctostaphylos*
** *Vaccinium bracteatum*
** *Vaccinium cereum* (L.f.) Forst.f.
** *Vaccinium cespitosum*
** *Vaccinium crassifolium*
** *Vaccinium cylindraceum*
** *Vaccinium deliciosum*
** *Vaccinium dentatum* Sm.
** *Vaccinium glaucoalbum*
** *Vaccinium membranaceum*
** *Vaccinium moupinense*
** *Vaccinium oldhamii*
** *Vaccinium ovalifolium*
** *Vaccinium parvifolium*
** Vaccinium praestans
** *Vaccinium reticulatum*
** *Vaccinium scoparium*
** *Vaccinium sikkimense*
** *Vaccinium varingifolium*

## Galerija

Attēls:Vaccinium macrocarpon 5515529.jpg|Lielogu dzērvenes (*Vaccinium macrocarpon*) zieds
Attēls:Vaccinium corymbosum(01).jpg|*Vaccinium corymbosum*
Attēls:Vaccinium arboreum Bibb Glades.jpg|*Vaccinium arboreum* 
Attēls:Vaccinium oldhamii 01.jpg|*Vaccinium oldhamii*
Attēls:Vacciniumtenellum.jpg|*Vaccinium tenellum*


## Atsauces

## Ārējās saites
Intelsat IV F-8

***Intelsat IV F-8*** bija starpvalstu organizācijas *[[Intelsat]]* sakaru pavadonis. Orbītā tas tika palaists . Pavadonis nodrošināja sakarus Klusā okeāna reģionā, vēlāk virs Atlantijas okeāna līdz 1985. gada augustam.

Kosmisko aparātu izgatavoja ASV uzņēmums *[[Hughes Aircraft]]* uz platformas *[[HS-312]]* bāzes. Tas bija cilindra formas, stabilizācija tika nodrošināta ar rotāciju ap centrālo asi. *Intelsat IV* bija apgādāts ar 12 C joslas raiduztvērējiem, kas varēja nodrošināt 6000 telefona zvanus vai 12 vienlaicīgus krāsu televīzijas kanālus vai jauktu sakaru plūsmu, ietverot arī datu un faksa pārraidi. Pavadoņa plānotais darbības laiks bija 7 gadi.

## Lidojuma gaita
*Intelsat IV F-8* tika palaists  23:43:59 *[[Universālais koordinētais laiks|UTC]]* ar nesējraķeti *[[Atlas SLV-3C Centaur-D1A]]* no Kanaveralas zemesraga Gaisa spēku stacijas starta laukuma *LC-36B*. No ģeosinhronās pārejas orbītas pavadonis ar savu dzinēju *SVM-4A* sasniedza ģeosinhrono orbītu.

Kosmiskais aparāts sākotnēji tika izvietots virs Klusā okeāna punktā 174 grādi austrumu garuma. 1982. gadā to pārvietoja uz punktu 179° A. No 1983. līdz 1985. gadam tas bija virs Atlantijas okeāna pozīcijā 1° R.

1985. gada 20. augustā tika pārtraukta *Intelsat IV F-8* ekspluatācija. Pēc tam tas nekontrolēti dreifēja ģeosinhronā orbītā uz rietumiem aptuveni 1,76 grādi dienā.

## Ārējās saites
* Intelsat-4 Gunter's Space Page, 
* Intelsat 4 Encyclopedia Astronautica,
Baltkrievijas Komunistiskā partija

**Baltkrievijas Komunistiskā partija** (baltkrievu: *Камуністычная партыя Беларусі*) bija komunistiskā partija Baltkrievijas PSR un Baltkrievijas Republikā, kas pastāvēja no 1918. līdz 1993. gadam.

1996. gadā Baltkrievijas komunisti nodibināja jaunu komunistisko partiju. 2024. gadā partijai piederēja 11 no 100 vietām Pārstāvju palātā un 17 no 64 vietām Republikas Padomē.

## Atsauces
Bērdžess Meredits

**Olivers Bērdžess Meredits** (; dzimis , miris ) bija amerikāņu aktieris un režisors.

Savā vairāk nekā 60 gadu ilgajā karjerā saņēmis ''Emmy'' balvu un divas Saturna balvas. Saņēmis arī divas Amerikas Kinoakadēmijas balvas nominācijas.

Kļuvis pazīstams 1930. un 1940. gados, atveidojot galvenās lomas filmās *[[Winterset]]* (1936), "Par pelēm un cilvēkiem" (*Of Mice and Men*, 1939) un *[[The Story of G.I. Joe]]* (1945).

Iespējams, Meredits ir vislabāk pazīstams ar Mikija Goldmila lomu pirmajās trīs filmu cikla "Rokijs" filmās. Par filmām *[[The Day of the Locust]]* (1975) un "Rokijs" (1976) Mereditu nominēja Kinoakadēmijas balvai kategorijā "Labākais aktieris otrā plāna lomā". Piedalījies arī tādās filmās kā *[[Advise & Consent]]* (1962), "Betmens" (1966), *[[Burnt Offerings]]* (1976), *[[The Sentinel]]* (1977), *[[Foul Play]]* (1978), *[[Magic (filma)|Magic]]* (1978) un "Titānu cīņa" (*Clash of the Titans*, 1981).

## Ārējās saites
Āzijas-Klusā okeāna reģions

thumb|Āzijas-Klusā okeāna reģiona valstis
**Āzijas-Klusā okeāna reģions** (angļu: *Asia-Pacific*, APAC) ir politisks un ekonomisks termins, ar ko apzīmē pasaules reģionu, kurā atrodas valstis ap Klusā okeāna perimetru un pašā okeānā, proti, salu valstis. Reģions aptver aptuveni 22% no pasaules sauszemes platības, to apdzīvo vairāk nekā 4 miljardi cilvēku, kas veido vairāk nekā 50% no pasaules iedzīvotājiem.

Reģions ietver 58 valstis un valstis, dažkārt šajā reģionā ietilpst Nepāla, Mongolija, Mjanmas Savienība un Indija. Lielākās pilsētas reģionā ir Šanhaja, Džakarta, Honkonga, Singapūra, Kualalumpura, Taibei, Seula, Tokija, Losandželosa, Sidneja, Melburna, Sanfrancisko, Sietla, Vankūvera un Vladivostoka.  Āzijas-Klusā okeāna reģions ir pasaules ekonomikas dzinējspēks, veidojot vairāk nekā 60% no globālā IKP.

Klusā okeāna uguns loks ir viena no aktīvākajām vulkāniskajām un seismiskajām zonām pasaulē.

Āzijas Klusais okeāns sastāv no Austrumāzijas, tostarp Mongolijas, Dienvidāzijas, tostarp Afganistānas un Indijas, Vidusāzijas, Rietumāzijas un Okeānijas, ieskaitot Havaju salas un Austrāliju.

## Āzijas Klusā okeāna valstis
### [[Ziemeļaustrumāzija]] un [[Vidusāzija]]
*
*
*
*
*
*
*
*
*
*
*
*
*

### [[Dienvidaustrumāzija]] un [[Okeānija]] ([[Austrālija]], [[Mikronēzija (reģions)|Mikronēzija]], [[Polinēzija]], [[Melanēzija]])
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*Bugenvilas autonomais reģions
*
*Čūka
*
*
*
*Midveja atols
*Džonstona atols
*Haulenda sala
*Palmiras atols
*Kingmena rifs
*Džērvisa sala
*Beikera sala
*Koraļļu Jūras Salas
*Ašmora un Kartjē Salas
*
*
*Salasa un Gomesa sala
*
*Toresas šauruma salas
*Veika sala
*Rietumpapua

### [[Dienvidrietumu Āzija]]
*
*
*
*
*
*
*
*
*
*
*
*
*
*
*
*
*
*
*
*
*
*
*
## Ārējās saites
Liepājas sinagoga

thumb|Liepājas sinagoga
**Liepājas Lielā horālā sinagoga** bija sinagoga Liepājā, kas pastāvēja no 1873. līdz 1941. gadam.

Tā tika celta laikā no 1870.–1873. gadam neorenesanses stilā un veidota pēc Berlīnes *Oranienburger Straße* sinagogas parauga. Otrā pasaules kara laikā – 1941. gada jūlijā – nacisti lika dievnamu nojaukt. Spridzināt ēku pilsētas centrā bija bīstami, tāpēc pašiem ebrejiem to lika izdarīt ar rokām.  Sinagogas vietā pēc kara uzcēla dzīvojamo ēku.

2014. gadā vietā, kur atradās sinagoga, atklāja piemiņas zīmi, kuras autors ir mākslinieks Raimonds Gabaliņš.

## Atsauces
Kuldīgas sinagoga

**Kuldīgas sinagoga** bija sinagoga, kas tika uzcelta 1875. gadā Kuldīgā. Sinagogas ēkā pašlaik atrodas Kuldīgas Galvenā bibliotēka.

Sinagogas interjers vēl 1945. gadā bija tikpat kā neskarts, tajā bija ierīkota graudu glabātuve. 1956. gadā ēku sāka pārbūvēt par kinoteātri, kardināli mainot ēkas plānojumu. Pārbūves rezultātā ēka ieguva 3 stāvus. Pirmajā stāvā atradās uzgaidāmās telpas, garderobes, mākslinieka darbnīca un direktora kabinets. Otrajā stāvā tika ierīkota kino zāle ar 450 skatītāju vietām, savukārt trešajā stāvā atradās kinomehāniķa telpas. Kinoteātris sinagogā atradās līdz pat 2003. gadam.

## Renovācija
Plānojot sinagogas pārbūvi par Kuldīgas Galveno bibliotēku, tika saglabāts 50-to gadu plānojums, telpu interjera elementi — ģipša rotājumi, apgaismes ķermeņu stils, stiklotās koka starpsienas. Demontējot daļu pārseguma starp pirmo un otro stāvu, akcentēta bijušā altāra daļa — vieta, kur glabājās Toras šķirsts ar Toru.

## Atsauces
Astronomische Nederlandse Satelliet

***Astronomische Nederlandse Satelliet*** jeb ***ANS*** bija Nīderlandes rentgenstaru un ultravioletā starojuma orbitālā observatorija. Tā bija kopēja Nīderlandes Kosmisko pētījumu institūta (*SRON*) un ASV Nacionālās aeronautikas un kosmosa administrācijas (*NASA*) misija.
Kosmisko aparātu izgatavoja *[[VFW-Fokker|Fokker-VFW]]* un *[[Philips]]* konsorcijs *ICANS*.
Observatoriju orbītā palaida 1974. gada 30. augustā, un tā darbojās līdz 1976. gada jūnijam. *ANS* ir Nīderlandes pirmais pavadonis

## Zinātniskā aparatūra
Orbitālajai observatorijai bija šādi zinātniskie instrumenti:
* ***Ultraviolet experiment*** — Kasegrena sistēmas 22 cm teleskops viļņu garumā no 150 līdz 330 nm; teleskopa izejā bija detektors, kas fiksēja starojumu piecos kanālos: 155, 180, 220, 250 un 330 nm viļņu garumā; tika veikti vairāk nekā  mērījumi aptuveni 400 objektiem; instrumentu izgatavoja Groningenas Universitāte;
* ***SXX*** (*Soft X-ray experiment*) — rentgena staru fotonu parabolisks kolektors, kas darbojās ar to slīdošo atstarošanu; instrumenta efektīvais laukums bija 140 cm²; efektīvais enerģijas diapazons, ko nodrošināja mīksto rentgena staru detektors, bija no 0,2 keV; diapazonā no 1 līdz 7 keV darbojās proporcionāls skaitītājs, kā efektīvā platība bija 45 cm²; instrumentu izgatavoja Utrehtas Universitāte;
* ***HXX*** (*Hard X-ray experiment*) — to veidoja divas daļas — proporcionālie skaitītāji, kas darbojās 1,5 — 30 keV enerģijas diapazonā ar efektīvo laukumu 60 cm², un Braga spektrometrs, kurā apvienoti pentaeritrīta kristāli un proporcionālie skaitītāji, kas paredzēti, lai meklētu kosmisko avotu radītā ļoti jonizētā silīcija emisijas līnijas; instrumentu nodrošināja uzņēmums *[[American Science and Engineering|AS&E]]*.

## Lidojuma gaita
*ANS* tika palaists  14:07:39 UTC ar nesējraķeti *[[Scout D1]]* no Vandenberga Gaisa spēku bāzes starta kompleksa *SLC-5*. To ievadīja solārsinhronā orbītā.

Kosmiskais aparāts darbojās līdz 1976. gada jūnijam. Tas no orbītas nogāja 1977. gada 14. jūlijā.

## Pētījumu rezultāti
Ar *ANS* tika atklāta emisija no koronāli aktīvām zvaigznēm (īpaši no Kapellas). Pirmoreiz tika atklāti *UV Ceti* un *YZ CMi* zvaigžņu rentgena staru uzliesmojumi. Tika atklāti pirmā tipa rentgena staru uzliesmojumi no neitronu zvaigznēm — eksplozīvas termonukleārās degšanas uzliesmojumi neitronu zvaigžņu atmosfērās.

## Atsauces

## Ārējās saites
* Astronomische Nederlandse Satelliet (ANS) NASA High Energy Astrophysics Science Archive Research Cente< 
* ANS Gunter Dirk Krebs
Maksvela sadalījums

[thumb|300x300px|Molekulu ātruma sadalījums, izmantojot varbūtību blīvuma funkciju. Attēlā parādīti Maksvela sadalījuma grafiki [Cēlgāzes|cēlgāzēm istabas temperatūrā 298.15 K (25 C). Uz y-ass mērvienības ir s/m, lai laukums zem līknes(kas atbilst varbūtībai kādai molekulai atrasties šajā ātruma diapazonā) būtu bez mērvienībām.]]
**Maksvela sadalījums** ir varbūtību blīvuma funkcija fizikā, statistiskajā mehānikā. To oriģināli definēja un izmantoja, lai skaidrotu gāzes daļinu ātrumus ideālās gāzēs, kur tās neiedarbojās cita ar citu izņemot ar sadursmēm, kur tās apmainās ar enerģijām un impulsiem savā starpā vai ar trauka sienām. Tiek pieņemts, ka ir iestājies termodinamiskais līdzsvars. Maksvela sadalījums ir rezultāts no gāzu kinētiskās teorijas, kad tiek pieņemti vienkāršoti skaidrojumi spiedienam un difūzijai. Maksvela sadalījumu pielieto daļiņu ātrumiem trijās dimensijās un tas ir neatkarīgs no daļiņu kustības virziena.

Gāzu kinētiskā teorija ir spēkā ideālām gāzēm, kas ir idealizētas reālas gāzes. Reālās gāzēs dažādu efektu dēļ atšķiras no ideālām gāzēm, piemēram, ar Van der Vālsa spēkiem, virpuļainu plūsmu, relatīvistisku ātrumu ierobežojjumu, kvantu efektiem, kuru dēļ ātrumu sadalījums atšķirsies no Maksvela sadalījuma. Tomēr retinātas gāzes, kas ir ikdienā sastopamās temperatūrās, atbilst ideālas gāzes kritērijiem un Maksvela sadalījums tās labi paskaidro.

Maksvela sadalījuma formulu iespējams izvest, pieņemot maksimālu entropiju pie nosacījuma, ka enerģija saglabājas.

## Sadalījuma funkcija
Sistēmā ar lielu skaitu identisku, nemijiedarbojošos, nerelatīvisku, klasisku daļiņu termodinamiskā līdzsvarā, tās ātruma varbūtību blīvums ir  f(v) = \biggl[\frac{m}{2 \pi kT}\biggr]^\frac{3}{2} \, 4\pi v^2 \exp\left(-\frac{mv^2}{2kT}\right) , kur  f(v)  ur varbūtību blīvuma funkcija,  m  ir masa vienai molekulai,  k  ir bolcmaņa konstante,  T  ir temperatūra kelvinos,  v  ir molekulas ātrums un  \exp\left(-\frac{mv^2}{2kT}\right)  ir skaitlis e celts pakāpē lielumam, kas ir iekavās. Laukums zem sadalījuma funkcijas ir vienāds ar 1, tādēļ integrējot šo funkciju kādā intervālā  [v ; v + \Delta v] iegūst varbūtību, kāda ir sastapt molekulu ar šādu ātrumu.
Virtulis

thumb|upright=1.2|Dažādi virtuļu veidi
**Virtulis** ir konditorejas izstrādājums, kas tiek pagatavots, cepot (bieži vien fritējot) raudzētu mīklu. Virtuļu sastāvā parasti ir milti, ūdens, raugs, olas, piens, cukurs, eļļa un dabīgas vai mākslīgas garšvielas.

Divi visizplatītākie virtuļu veidi ir gredzenveida virtulis un pildītais virtulis, kurā ir iepildīts ievārījums, krēms vai kāds cits salds pildījums. Pēc cepšanas virtuļus mēdz noklāt ar saldu glazūru, tostarp šokolādes, cukura vai kļavu sīrupa glazūru, vai pārkaisīt ar pūdercukuru, kanēli, vai dekorēt ar augļiem. Virtuļus bieži vien pasniedz kopā ar kafiju vai pienu. Tos pārdod specializētos virtuļu veikalos, konditorejās, degvielas uzpildes stacijās, kafejnīcās vai ātrās ēdināšanas restorānos.

Dažādās valstīs un kultūrās ir sastopami dažādi virtuļu paveidi un virtuļiem līdzīgas smalkmaizītes, tostarp, poļu virtuves pončiki, franču benjē, vācu berlīneri, u.c.

## Atsauces

## Ārējās saites
Jāņa Klīdzēja iela

**Jāņa Klīdzēja iela** ir Rīgas iela Latgales priekšpilsētas Dārzciema apkaimē. Tā sākas pie krustojuma ar Preiļu ielu un beidzas pie krustojuma ar Virānes ielu. Ielas kopējais garums ir 455 metri, tā ielas sākumdaļā klāta ar asfaltbetona segumu, bet pārējā iela ir ar grants segumu. Ielā ir privātmāju apbūve.

Ielas sākotnējais nosaukums bija **Latgales iela**, taču, tā kā vēsturisko Latgales ielas nosaukumu atjaunoja Maskavas ielai, arī šī iela bija jāpārdēvē. 2024. gada 21. februārī Rīgas dome lēma ielu nosaukt latgaliešu rakstnieka Jāņa Klīdzēja vārdā.

## Ielu savienojumi
Latgales iela ir savienota ar šādām ielām:
* Preiļu iela ("T" veida krustojums);
* Zvārtavas iela;
* Virānes iela ("T" veida krustojums).

## Atsauces
Tagalu valodas

**Tagalu valodas** ir viena no austronēziešu valodu saimes malajiešu-polinēziešu valodu apakšgrupām. Tajā iekļautas 3 valodas ar 83 miljoniem runātāju. Grupā ietilpst trīs valodas: kasiguranu valoda ar aptuveni 10 000 runātāju, tagalu valoda ar 29 miljoniem runātāju dzimtās valodas līmenī, kā arī tagalu valodas standartizētā forma filipīniešu valoda ar 83 miljoniem pratēju.

## Klasifikācija
Dažkārt grupa tiek dēvēta par **kasiguranu-tagalu valodām**. Viena no klasifikācijas versijām:

* Malajiešu-polinēziešu valodas
** Filipīniešu valodas
*** Lielo Centrālo Filipīnu valodas
**** Centrālo Filipīnu valodas
***** **Tagalu valodas** (3)
****** Kasiguranu valoda
****** Tagalu-filipīniešu valodas
******* Tagalu valoda
******* Filipīniešu valoda

## Atsauces

## Ārējās saites
INSAT-3DS

thumb|right|300px|''INSAT-3DS'' pirmsstarta sagatavošanas laikā
***INSAT-3DS*** ir Indijas *[[Indian National Satellite System|INSAT]]* sistēmas meteoroloģiskais pavadonis.
Pavadoni izgatavoja un apkalpo Indijas kosmisko pētījumu organizācija (*ISRO*). Ģeostacionārā orbītā pavadoni palaida 2024. gada 17. februārī.

Pavadoņa izmēri ir 2,4 m x 1,6 m x 1,5 m. Tam ir 6 kanālu multispektrālā kamera, 19 kanālu atmosfēras zondētājs. Bez tam *INSAT-3DS* uzstādīts datu retranslācijas raidītājs, kā arī meklēšanas un glābšanas aparatūra.

## Lidojuma gaita
*INSAT-3DS* tika palaists  12:05 *[[UTC]]* ar nesējraķeti *[[GSLV Mk.II]]* (lidojums *F14*) no Satiša Dhavana kosmosa centra 2. starta laukuma. Tas tika ievadīts ģeostacionārajā pārejas orbītā. Nākamo dienu laikā tika veikti manevri, lai ieietu ģeostacionārajā orbītā.

## Atsauces

## Ārējās saites
* GSLV-F14/INSAT-3DS MISSION  ISRO 
* INSAT-3Ds World Meteorological Organization 
* Insat 3DR, 3DS Gunter Dirk Krebs
Bastīlijas ieņemšana

thumb|''Prise de la Bastille''|left
**Bastīlijas ieņemšana** () bija viena no galvenajām Franču revolūcijas epizodēm 1789. gada 14. jūlijā. Notikuma piemiņai Francijā šajā datumā tiek svinēta Bastīlijas diena.

Bastīlijas cietoksnis tika uzcelts 1382. gadā. Tam bija jākalpo kā nocietinājumam galvaspilsētas pieejās. Drīz vien to sāka izmantot kā cietumu, galvenokārt politieslodzītajiem. Bastīlijas cietumā 400 gadu laikā ieslodzīto vidū bija daudzas slavenas personības. Daudzām paaudzēm cietoksnis bija karaļu visvarenības simbols. Ap 1780. gadu cietums praktiski vairs netika izmantots.

Pēc četru stundu ilgas cīņas un 94 bojāgājušajiem nemierniekiem izdevās iekļūt Bastīlijā. Pēc kapitulācijas tika nogalināts gubernators de Lonē un vairāki garnizona locekļi. Tās krišana bija Franču revolūcijas uzliesmojuma punkts.
## Atsauces

## Ārējās saites
Ilongi

thumb|250px|Ilongu valodu izplatības areāls Filipīnās
**Ilongi** (pašnosaukums: *mga Ilonggo*) vai **hiligainoni** (*mga Hiligaynon*) ir viena no Filipīnu tautām, pieder visaju metaetnosam. Etnoss noformējies Panajas salas dienvidaustrumos Iloilo pilsētas apkārtnē, bet gadu gaitā izplatījušies pārējās Panajas daļā, kaimiņu salās Negrosā, Gimarasā un Masbatē, kā arī atsevišķos Mindanao reģionos. Mūsdienās Filipīnās dzīvo gandrīz 9 miljoni ilongu, kas veido 7,9 % no kopējā iedzīvotāju skaita — ceturtā lielākā tauta valstī. Ilongi ir dominējošā tauta Iloilo (99,9 %), Gimarasas (98,9 %), Rietumnegrosas (98,7 %), Kapisas (78,9 %), Sultankudaratas (74,3 %), Dienvidkotabato (72,3 %) un Ziemeļkotabato (68,8 %) provincēs. Runā ilongu valodā, oficiālā saziņā lieto arī angļu un filipīniešu valodu. Pēc konfesionālās piederības lielākā daļa ir katoļi, neliela daļa aŗī protestanti un musulmaņi.

Etnonīms «ilongi» cēlies no senā Iloilo pilsētas nosaukuma *Ilong-Ilong*. Pašnosaukums «hiligainoni» cēlies no spāņu valodas *Hiligueinos*, kas savukārt atvasināts no senāka demonīma *iligan* vai *iliganon*, kas nozīmē ‘krasta ļaudis’.

## Atsauces

## Ārējās saites
Psihiatriskā slimnīca

thumb|19. gadsimta psihiatriskā slimnīca
**Psihiatriskā slimnīca** ir ārstniecības iestāde, kas specializējas pacientu ar psihiskiem traucējumiem un slimībām diagnostikā, ārstēšanā un rehabilitācijā. Šādās iestādēs strādā psihiatri, psihologi, medmāsas un citi speciālisti, kas pacientiem sniedz medicīnisko aprūpi.

Pacientus var uzņemt psihiatriskajā slimnīcā 24 stundu medicīniskai novērošanai un ārstēšanai nopietnu psihisku traucējumu gadījumā, kuriem nepieciešama specializēta iejaukšanās un aprūpe.

## Ārējās saites
Batāvijas Republika

**Batāvija**, pilns nosaukums **Batāvijas Republika** (, ) bija Septiņu Apvienoto Provinču Republikas oficiālais nosaukums Francijas okupācijas laikā no 1795. līdz 1806. gadam. Nosaukums ir atvasināts no batāvu cilts, kas senatnē dzīvoja tagadējā Nīderlandē.

Nīderlandes provinces zaudēja autonomiju, visa valsts vara tika nodota piecu locekļu likumdošanas un pārvaldes institūcijai. Batāvija bija pilnībā atkarīga no Francijas, kas to ievērojami ekspluatēja. Tā kļuva par Napoleona sabiedroto karos pret antifranču koalīciju.

## Ārējās saites
Politiskais ieslodzītais

[thumb|[Aleksejs Navaļnijs|Alekseja Navaļnija kartītes fotokopija no pirmstiesas apcietinājuma centra Maskavā]]
**Politiskais ieslodzītais** ir persona, kas atrodas apcietinājumā, trimdā vai izcieš brīvības atņemšanas sodu. Tā var būt arī persona, kurai apzināti tika noteikta nepamatota diagnoze un piespiedu kārtā nosūtīta uz ārstēšanu psihiatriskajā slimnīcā. Šādās lietās pastāv nepārprotama politiska komponente, piemēram, opozīcija pašreizējai valdībai (gan nevardarbīgā, gan bruņotā formā), kā arī atsevišķi strīdīgi gadījumi, kas saistīti ar neveiksmīgiem mēģinājumiem bēgt uz ārzemēm politiskā patvēruma meklējumos, piemēram, nolaupot lidmašīnu vai ūdens transportlīdzekli.

Politiskais ieslodzītais var būt persona, kas apcietināta, pamatojoties uz apsūdzībām par politiska rakstura darbībām, kā arī uz citām, nepatiesām apsūdzībām.

## Ārējās saites
Krievijas Federācijas valdības finanšu universitāte

**Krievijas Federācijas valdības finanšu universitāte** () ir augstākās izglītības iestāde Maskavā. Dibināta 1919. gadā. Viena no vecākajām Krievijā, kas sagatavo ekonomistus, finansistus, vadītājus, juristus nodokļu, civiltiesību un finanšu tiesību jomā. Augstskola gatavo arī IT speciālistus, sociologus, filozofus un politologus.

## Universitātes struktūra
Universitātes struktūra ietver:

* izglītības nodaļas: 8 fakultātes, kurās ietilpst: 26 fakultātes, kuru struktūru veido 13 mācību un pētniecības un zinātnes centri, 4 institūti, 10 laboratorijas, 3 katedras, 11 ar darba devējiem kopīgi izveidotas pamatnozares; turklāt universitātes izglītības struktūrvienības ir šādas: Universitātes struktūrvienības: 4 izglītības un zinātnes departamenti, 3 vispārējās universitātes struktūrvienības, militārās apmācības centrs un 2 koledžas un liceji;
* zinātniskās struktūrvienības: 14 institūti un centri;
* papildu izglītības struktūrvienības: 5 augstskolas, 4 institūti un videolaboratorija.

Filiāļu tīklā ir 27 filiāles, tostarp 13 filiāles, kas īsteno augstākās izglītības programmas; 4 filiāles, kas īsteno augstākās un vidējās profesionālās izglītības programmas; 10 filiāles, kas īsteno vidējās profesionālās izglītības programmas. Augstākās izglītības filiālēs ir 4 fakultātes un 58 nodaļas.

## Ārējās saites
Badastreiks

[thumb|Viens no slavenākajiem badastreiku kā protesta veida izmantošanas piemēriem ir saistīts ar [Andrejs Saharovs|Andreju Saharovu, Nobela Miera prēmijas laureātu un vienu no ūdeņraža bumbas radītājiem]]
**Badastreiks** ir protesta veids, kura laikā cilvēks noteiktu laiku atsakās no ēdiena. Parasti to izmanto dažādu sociālu, politisku vai personisku iemeslu dēļ, lai pievērstu uzmanību kādam konkrētam jautājumam, paustu neapmierinātību, pieprasītu izmaiņas tiesību aktos vai politikā vai protestētu pret noteiktiem apstākļiem cietumā vai sabiedrībā.

Badastreiks var būt daļējs (piemēram, atteikšanās no cietas pārtikas, bet šķidruma uzņemšana) vai pilnīgs (pilnīga atteikšanās no pārtikas un šķidruma). Tomēr ir svarīgi apzināties, ka ilgstoša pārtikas un ūdens nepieņemšana var nopietni apdraudēt personas veselību un dzīvību, tāpēc badastreiku bieži pavada medicīniska uzraudzība.

Ieslodzīto badastreiku laikā cietumos ir plaši izmantota piespiedu barošanas prakse, taču 1975. gada Pasaules Veselības organizācijas Tokijas deklarācija aizliedz ieslodzīto piespiedu barošanu noteiktos apstākļos. Saskaņā ar šo deklarāciju, ja ieslodzītais atsakās ēst, barošanu var pārtraukt, bet tikai tad, ja vismaz divi neatkarīgi ārsti apstiprina, ka ieslodzītais var saprātīgi un mierīgi apsvērt sava atteikuma ēst sekas, kuras ārstiem ir pienākums viņam izskaidrot.

## Skatīt arī

* Bads

## Ārējās saites